# Qui som

A Barcelona d’Infraestructures Municipals (BIMSA) contribuïm activament a la transformació urbana de Barcelona per convertir-la en una ciutat sostenible, innovadora i resilient. Una Barcelona pensada per a les persones. Ho fem a través de la gestió i coordinació de projectes i obres d’urbanització, infraestructura, equipaments i edificació singular.

La nostra activitat es guia per l’eficàcia i l’eficiència com a criteris fonamentals. L’excel·lència, la transparència i la qualitat són les insígnies de les actuacions que portem a terme, apostant per la col·laboració publicoprivada com a base de la relació amb els nostres proveïdors.

A dia d’avui, BIMSA està immersa en una profunda transformació organitzativa, tecnològica i cultural derivada del seu pes creixent a la ciutat. És l’anomenada Agenda Estratègica 23-32, un pla estratègic format per 10 eixos de treball, 14 programes i 29 projectes que té com a objectiu general donar resposta a l’increment d’encàrrecs municipals de manera eficient, eficaç i amb els màxims estàndards de qualitat. L’aposta per la gestió especialitzada de projectes, la digitalització, la sostenibilitat i el talent són la base d’aquesta nova etapa.

BIMSA és una societat participada totalment per l’Ajuntament de Barcelona que va néixer l’any 2004 a partir de l’empresa Infraestructures del Llevant. Actualment està vinculada a l’Àrea d’Urbanisme, Transició Ecològica, Serveis Urbans i Habitatge.

**La nostra missió:**
**Contribuir a la transformació urbana de Barcelona per millorar la qualitat de vida de la ciutadania**
A BIMSA, treballem de manera eficient, transparent, sostenible i innovadora per construir una ciutat més accessible, resilient i inclusiva que respongui a les necessitats actuals i futures de la població.

**La nostra visió:**
**Ser referents i exemplars en la gestió integral de projectes urbans**
Volem ser una organització reconeguda per l’excel·lència, la innovació i la capacitat d’anticipació a l’hora d’implementar solucions urbanes sostenibles i intel·ligents que contribueixin a un desenvolupament equilibrat, inclusiu i respectuós amb el medi ambient. Un model que inspiri altres ciutats i organitzacions a treballar pel benestar col·lectiu.

**Els nostres valors**:
– Qualitat
– Compromís
– Sostenibilitat
– Transparència
– Innovació